नई दिल्‍ली: टीम इंडिया की ओर से खेल चुके गौतम गंभीर जम्मू-कश्मीर में आतंकी हमले में शहीद हुए एएसआई अब्दुल रशीद की बेटी जोहरा की मदद के लिए आगे आए हैं. दिल्‍ली के क्रिकेटर गंभीर ने मंगलवार को जोहरा की पढ़ाई का खर्च उठाने की बात कही. उन्‍होंने ट्वीट के जरिये अपने इस फैसले की जानकारी दी. अब्दुल रशीद की बिलखती हुई बेटी की इस फोटो ने हर किसी को भावुक कर दिया था. सोशल मीडिया पर देशभर से लोग बच्ची जोहरा के प्रति अपनी संवेदनाएं व्यक्ति कर रहे हैं.